Mirtazapine

Mirtazapine, dem sell under de brand name Remeron among odas, be an atypical tetracyclic antidepressant, den as such dem dey use am primarily to treat depression. Ein effects fi take up to four weeks buh sanso fi manifest as early as one to two weeks. Dem often dey use am insyd cases of depression wey be complicated by anxiety anaa insomnia. De effectiveness of mirtazapine be comparable to oda commonly prescribed antidepressants. Dem dey take am by mouth.

Common side effects dey include sleepiness, dizziness, increased appetite, den weight gain. Serious side effects fi include mania, low white blood cell count, den increased suicide among kiddies. Withdrawal symptoms fi occur wen stopping. Dem no dey recommend am togeda plus a monoamine oxidase inhibitor, although evidence wey dey support de danger of dis combination be challenged. E be unclear if use during pregnancy be safe. How e dey work no be clear, buh e fi involve blocking certain adrenergic den serotonin receptors. Chemically, e be a tetracyclic antidepressant, wey e be closely related to mianserin. E sanso get strong antihistaminergic effects.

Mirtazapine cam into medical use insyd de United States insyd 1996. Na de patent expire insyd 2004, wey generic versions be available. Insyd 2023, na e be de 99th most commonly prescribed medication insyd de United States, plus more dan 6million prescriptions.

 References 

 External links 

Category:Alpha-2 blockers
Category:Antiemetics
Category:Anxiolytics
Category:CYP2D6 inhibitors
Category:Drugs wey Schering-Plough develop
Category:Drugs wey Merck & Co. develop
Category:Appetite stimulants
Category:H1 receptor antagonists
Category:Hallucinogen antidotes
Category:Kappa-opioid receptor agonists
Category:Noradrenergic den specific serotonergic antidepressants
Category:Oneirogens
Category:Piperazines
Category:Nitrogen heterocycles
Category:Sedatives
Category:Serotonin receptor antagonists
Category:Tertiary amines
Category:Tetracyclic antidepressants
Category:Heterocyclic compounds plus 4 rings
Category:Translated from MDWiki